જયદેવ જીપ લઈને બસ સ્ટેન્ડ પાછળ આવેલી પેઢી ઉપર પહોચ્યો અને ભોગ બનેલા રાષ્ટ્રવાદી આગેવાનોને મળ્યો તેમણે જયદેવ પાસે સ્થાપિત ગુંડાગીરીનો રાષ્ટ્રીય પાર્ટીએ કરેલા ઉપયોગ અંગે તથા ઢસા પોલીસ, ફોજદાર બીજુ અને સીપીઆઈ અંગે હૈયાવરાળ કાઢી અને આ લોકોની તો ગુનેગારો ઉપર કોઈ ધાક જ ન હોવા અંગે અને રાષ્ટ્રીય પાર્ટીના સ્થાનિક ઉદ્યોગપતી નેતાથી દબાઈ ગયા અને મળી ગયાના આક્ષેપો કર્યા જયદેવે રાષ્ટ્રવાદીઓને સમજાવ્યા કે આ ‘માનવ અધિકાર’ના નામે ગુનેગારોના હકકના નવાનિયમોને કારણે પોલીસને હવે પહેલાના જમાના જેવી ધાક બેસાડતા વાર લાગે, પરિવર્તન આવતા સમય લાગે.